श्रमदान में दिखाया उत्साह, लाखोटिया गार्डन में कंटीली झाड़ियां हटाई
लाखोटियागार्डन परिसर में बीते दिनों से चल रहा श्रमदान अभियान सोमवार को भी जारी रहा। प्रतिदिन नियमित रूप से भ्रमण करने आने वाले शहरवासियों ने लाखोटिया परिसर से कंटीली झाड़ियां हटाई। साथ ही झाडू लगाकर श्रमदान किया। लोगों ने परिसर में निकाले गए कचरे एकत्रित कर जलाया। सफाई के दौरान कई युवाओं ने भी श्रमदान किया। इस दौरान बाबूलाल बोराणा, पार्षद किशोर सोमनानी, नेमीचंद देवड़ा समेत कई लोगों ने परिसर क्षेत्र में भ्रमण के लिए आने वाले लोगों को श्रमदान के लिए प्रेरित किया। लाखोटिया परिसर को स्वच्छ बनाए रखने का संकल्प लिया। सफाई के दौरान कई लोगों ने लाखोटिया रोड गार्डन में पौधों को पानी देकर उनकी सार-संभाल की। प्रतिदिन नियमित रूप से लाखोटिया परिसर में हो रहे श्रमदान से लाखोटिया उद्यान का कोना-कोना निखरने लगा है।
इधर, नगर परिषद की टीम भी शहरवासियों के साथ श्रमदान में जुटी हुई है। साथ ही नगर परिषद प्रशासन की ओर से 1 जनवरी को होने वाली स्वच्छता संकल्प महाआरती को लेकर भी तैयारियां की जा रही हैं। इसको लेकर शहरभर के सामाजिक संगठन स्वयंसेवी संगठनों को जोड़ा जा रहा है।
पाली. लोखािटयागार्डन में श्रमदान करते शहरवासी। फोटो| भास्कर
hin_Deva hin_Deva hin_Deva mag_Deva